钦定古今图书集成/明伦汇编/官常典/第077卷 > 南平王浑
## 钦定古今图书集成/明伦汇编/官常典/第077卷 > 南平王浑

按《魏书广平王连传》：“阳平王熙第二子浑为南平王，
继广平王连后，加平西将军。浑好弓马，射鸟辄历飞
而杀之，时皆叹异焉。世祖尝命左右分射，胜者中的，
筹满，诏浑解之，三发皆中。世祖大悦，器其艺能，常引
侍左右，赐马百匹，僮仆数十人。后拜假节都督平州诸军事，领护东夷校尉、镇东大将军、仪同三司、平州”
刺史。镇和龙在州，绥导有方，民夷悦之。徙凉州镇将、
都督西戎诸军事、领护西域校尉，赐御马二匹。临镇
清慎，恩著凉土。更满还京，父老皆涕泣追送，若违所
亲。太和十一年，从驾巡方山，道薨。